**รายงานการประชุม**

**ผู้บริหาร หัวหน้าส่วนราชการ หัวหน้างาน**

**ครั้งที่ 1 ประจำปี ๒๕๕๘**

**วัน จันทร์ ที่ ๒ พฤศจิกายน ๒๕๕๘ เวลา ๑๐.๐๐ น.**

**ณ ห้องประชุมเทศบาลตำบลบ้านนา**

**เริ่มประชุมเวลา 10.00 น.**

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

1.ขอเชิญร่วมทอดกฐินสามัคคี ซึ่งเทศบาลให้จัดพุ่มกฐิน ทั้ง 4 วัด ดังนี้

1.1 วัดบ้านนา วันที่ 6 พ.ย. 2558

2.2 วัดนาวง วันที่ 8 พ.ย. 25558

1.3 วัดลำใน วันที่ 14 พ.ย. 2558

1.4 วัดป่าสนเขาคราม วันที่ 21 พ.ย. 2558

2.ขอให้แต่งเครื่องแบบทุกวันจันทร์

**ระเบียบวาระที่ ๒ เรื่องรับรองรายงานการประชุมครั้งที่ผ่านมา**

ที่ประชุม -ไม่มี-

**ระเบียบวาระที่ ๓ เรื่องเพื่อพิจารนา**

 **๑. รูปแบบการจัดทำวารสาร นำเสนอผลงานปฏิบัติงานประจำปี ๒๕๕๘** นายกเทศมนตรี - ขอเชิญเจ้าของเรื่อง ได้ชี้แจงการทำวาระสาร ครับ

จพง.ส่งเสริมการท่องเที่ยว - สิ่งที่ต้องเตรียม

๑. วิสัยทัศ พัฒนาคุณภาพชีวิต สู่บ้านนา เมืองแห่งความสุขที่ยังยืน

๒. สารจากนายกเทศมนตรีตำบลบ้านนา

๓. สารจากประธานสภาเทศบาลตำบลบ้านนา

๔. สารจากปลัดเทศบาลตำบลบ้านนา

๕. ภาพถ่ายคณะผู้บริหาร

๖. ภาพถ่ายสมาชิกสภาฯ

๗. ภาพถ่ายหัวหน้าส่วนราชการ

๘. ภาพถ่ายประธานชุมชน

๙. ภาพถ่ายสำนักปลัดฯ กองคลัง กองช่าง กองการศึกษา

๑๐. สรุปรายรับ-รายจ่าย ประจำปีงบประมาณ ๒๕๕๘

๑๑. นโยบายการพัฒนานา พร้อมรูปถ่ายแต่ล่ะงาน

นโยบายด้านโครงสร้างพื้นฐาน นโยบายด้านส่งเสริมคุณภาพชีวิต

1. ด้านเศรษฐกิจ

๒. ด้านสังคมสงเคราะห์

๓. ด้านกีฬาและนันทนาการ

๔. ด้านการศึกษา

๕. ด้านสาธารณสุข

๖. ด้านการป้องกันและบรรเทาสาธารณภัย

๗. ด้านการอนุรักษ์ทรัพยากรธรรมชาติและสิ่งแวดล้อม

นโยบายด้านการท่องเที่ยว นโยบายด้านสังคม

๑. ส่งเสริมให้ประชาชนมีส่วนร่วมในการพัฒนาท้องถิ่น

๒. การแก้ไขปัญหายาเสพติด

๓. การสงบเรียบร้อยของประชาชน

๔. การบริหารประชาชน

๕. ด้านการบริหารด้านการปกครองท้องถิ่น

๖. ด้านการส่งเสริมสนับสนุนและอนุรักษ์ไว้ซึ่งศิลปะ ประเพณี วัฒนธรรมและภูมิปัญญาท้องถิ่น

หน้าสุดท้ายจะเป็นหมายเลขโทรศัพท์ของสำนักงาน ข้อมูลจะขอความร่วมมือเจ้าของงานแต่ล่ะด้านส่งภาพกิจกรรมต่างให้ด้วยค่ะ

นายกเทศมนตรี - ครับก็ถือว่าเป็นเรื่องวารสารก็จัดการไปตามดำดับนี้ และขอฝากให้ลงพื้นที่ดูความเรียบร้อยของสถานที่ท่องเที่ยว อาทิตย์ล่ะ ๑ วันครับ

ที่ประชุม - รับทราบ

**๒. เรื่องการอยู่เวรและตรวจเวร**

นายกเทศมนตรี -ผมขอให้ทุกคนปฏิบัติตามคำสั่งการอยู่เวรและการตรวจเวร ซึ่งได้ออกคำสั่งให้ปฏิบัติเป็นประจำทุกเดือนอยู่แล้ว ทุกคนต้องรู้หน้าที่ของตัวเองดีใครมีหน้าที่ตรวจเวรอยู่เวรทุกคนทราบดีอยู่แล้วก็ขอให้ปฏิบัติด้วยครับ

ที่ประชุม - รับทราบ

 **๓. เรื่องการจัดทำคู่มือประชาชน**

หัวหน้าสำนักปลัดฯ - สำหรับการจัดทำคู่มือประชาชนเป็นภาคบังคับให้หน่วยงานของรัฐ รัฐวิสาหกิจทุกหน่วย ต้องจัดทำคู่มือประชาชน ตาม พรบ. การอำนวยความสะดวกในการพิจารณาอนุญาตของทางราชการ พ.ศ. ๒๕๕๘ ที่มีภารกิจ เกี่ยวกับการพิจารณาออกใบอนุญาต การอนุมัติ การจดทะเบียนพาณิชย์ โดยผู้อนุญาตตามกฎหมายต้องจัดทำคู่มือสำหรับประชาชนทุกงานบริการในส่วนของเทศบาลตำบลบ้านนาทุกส่วนงานได้จัดทำและบันทึกข้อมูล และรายงานจังหวัดทราบแล้ว หากส่วนงานใดจะเพิ่มเติม ก็ขอให้ดูภารกิจของสำนักงาน ถผร.. ซึ่งมีมากกว่า ๒๐๐ ภารกิจ ซึ้งสามารถบันทึกข้อมูลเพิ่มเติมได้

นายกเทศมนตรี -ครับก็ถือว่าเป็นเรื่องสำคัญ ก็ขอให้ทุกส่วนงานไปทบทวนภารกิจของตนเอง มีภารกิจอะไรนอกเหนือจากที่จัดทำได้แล้วก็ขอให้จัดทำให้สมบูรณ์

ที่ประชุม - รับทราบ

**๔. เรื่องการประเมินคุณธรรมและความโปร่งใส่ในการดำเนินงานของหน่วยงานภาครัฐ ( ITA ) ประจำปี ๒๕๕๘**

หัวหน้าสำนักปลัดฯ - สำหรับการดำเนินโครงการประเมินคุณธรรมและความโปร่งใส่ในการดำเนินงานขององค์กรปกครองส่วนท้องถิ่น ( ITA ) ประจำปี ๒๕๕๘ ทางปลัดได้เรียกประชุมผู้เกี่ยวข้องซักซ้อม ทำความเข้าใจเรียบร้อยแล้วซึ่งการประเมินมี ๓ ส่วน ส่วนแรกประเมินพนักงานเทศบาลทั้งหมด ส่วนที่ ๒ ผู้มีส่วนได้เสียประชาชนผู้ใช้บริการ ส่วนที่ ๓ ประเมินองค์กรซึ่งมหาวิทยาลัยทักษิณ จะออกประเมินในเดือนธันวาคมนี้ กำหนดการที่แน่ชัดรอประสานอีกครั้ง

นายกเทศมนตรี - ก็ขอให้ทุกส่วนงานได้จัดเตรียมข้อมูลเพื่อตอบคำถามไว้ให้พร้อม

ที่ประชุม - รับทราบ

**นายกเทศมนตรี ๕. เรื่องการการดำเนินการป้องกันและลดอุบัติเหตุทางถนนในช่วงเทศการปีใหม่ระหว่างวันที่ ๒๙ ธ ค ๒๕๕๘- ๔ ม ค ๒๕๕๙**

 - สำหรับการดำเนินการในช่วงเทศการปีใหม่นี้ ก็ขอให้งานป้องกันฯประสาน อปพร ในพื้นที่ อยู่เวรจุดตรวจกับทางตำรวจศรีนครินทร์ ณ จุดตรวจป้อมยามบ้านนา เพื่ออำนวยความสะดวกให้กับผู้สัญจรผ่านไปมา

ที่ประชุม - รับทราบ

**๖. เรื่องการการลงทะเบียนรับเบี้ยยังชีพผู้สูงอายุและผู้พิการ ประจำปี๒๕๕๙**

นักพัฒนาชุมชน - ประชาสัมพันธ์การรับขึ้นทะเบียนผู้สูงอายุเพื่อรับเงินเบี้ยยังชีตามนโยบายรัฐบาล ประจำปีงบประมาณ 2559การขึ้นทะเบียนผู้สูงอายุรายใหม่ที่ยังไม่เคยลงทะเบียนมาก่อน ตั้งแต่วันที่ 1 – 30 พฤศจิกายน 2558 เวลา 08.30-16.00น.(เว้นวันหยุดราชการ) ณ สำนักงานเทศบาลตำบลบ้านนา คุณสมบัติของผู้ที่จะลงทะเบียนรับเบี้ยยังชีพผู้สูงอายุปีงบประมาณ 2559

1. มีชื่อในทะเบียนบ้านอยู่ในเขตเทศบาลตำบลบ้านนา

2. เป็นผู้ที่เกิดก่อน วันที่ 1 ตุลาคม 2498 และไม่เคยลงทะเบียนมาก่อน

กรณีไม่ปรากฎวันที่ เดือนเกิด ในทะเบียนบ้าน ให้ถือว่าบุคคลนั้นเกิดวันที่ 1 มกราคม ของปีนั้น

3. ไม่เป็นผู้รับสวัสดิการหรือสิทธิประโยชน์อื่นใด จากหน่วยงานของรัฐ รัฐวิสาหกิจ ได้แก่ เงินบำนาญ เบี้ยหวัด บำนาญพิเศษ ผู้สูงอายุที่อยู่ในสถานสงเคราะห์ของรัฐ ผู้ที่ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐ หรือเทศบาลจัดให้เป็นประจำ ยกเว้นผู้พิการ และผู้ป่วยเอดส์ ตามระเบียบฯ

4. ไม่เป็นผู้ดำรงตำแหน่งดังนี้ กำนัน/ผู้ใหญ่บ้าน สารวัตรกำนัน ผู้ช่วยผู้ใหญ่บ้าน แพทย์ประจำตำบล ข้าราชการการเมืองระดับชาติและท้องถิ่นทุกรูปแบบ

ขั้นตอนการยื่นคำขอ

ภายในเดือนพฤศจิกายนของทุกปีให้ผู้ที่จะมีอายุครบ 60 ปี บริบูรณ์ขึ้นไป ในปีงบประมาณถัดไป ผู้สูงอายุจะต้องนำเอกสารหลักฐานประกอบแบบคำขอลงทะเบียนขอรับเงินเบี้ยยังชีพผู้สูงอายุ โดยมีหลักฐานดังนี้

1. สำเนาบัตรประชาชน จำนวน 1 ชุด พร้อมสำเนา

2. สำเนาทะเบียนบ้าน จำนวน 1 ชุด พร้อมสำเนา

3. สมุดบัญชีเงินฝาก ออมทรัพย์ จำนวน 1 ชุด พร้อมสำเนา

กรณีผู้สูงอายุไม่สามารถไปยื่นลงทะเบียนด้วยตนเองได้ สามารถทำหนังสือมอบอำนาจให้บุคคลอื่น (ญาติ) ไปยื่นแทนได้ โดยให้แนบสำเนาบัตรประชาชน ของผู้ยื่นแทนด้วย

การจ่ายเบี้ยยังชีพผู้สูงอายุ

ผู้สูงอายุจะได้รับเงินเบี้ยยังชีพผู้สูงอายุ ตั้งแต่ เดือนตุลาคม 2558 เป็นต้นไป (ไม่มีการจ่ายย้อนหลัง)

ปัจจุบันการจ่ายเบี้ยจะจ่ายแบบขั้นบันไดดังนี้

อายุ 60-69 ปี จะได้รับเบี้ยฯ เดือนละ 600 บาท

อายุ 70-79 ปี จะได้รับเบี้ยฯ เดือนละ 700 บาท

อายุ 80-89 ปี จะได้รับเบี้ยฯ เดือนละ 800 บาท

อายุ 90 ปี ขึ้นไป จะได้รับเบี้ยฯ เดือนละ 1,000 บาท

คุณสมบัติรับเงินอุดหนุนเพื่อการเพื่อเลี้ยงดูเด็กแรกเกิด 400 บาท

เด็กแรกเกิด

เด็กที่เกิดระหว่างวันที่ 1 ตุลาคม 2558 – 30 กันยายน 2559

เด็กที่มีสัญชาติไทย ไม่เป็นผู้ได้รับสวัสดิการหรือสิทธิประโยชน์อื่นใด จากหน่วยงานของรัฐหรือรัฐวิสาหกิจ ได้แก่ เงินสงเคราะห์บุตรจากกองทุนประกันสังคม สวัสดิการข้าราชการหรือรัฐวิสาหกิจ และไม่อยู่ในความดูแลของหน่วยงานของรัฐ เช่น บ้านพักเด็กและครอบครัว สถานสงเคราะห์ของรัฐหญิงตั้งครรภ์ มีกำหนดคลอดระหว่างวันที่ 1 ตุลาคม 2558 – 30 กันยายน 2559 อยู่ในครัวเรือนยากจนและครัวเรือนที่เสี่ยงต่อความยากจน การลงทะเบียนรับเงินอุดหนุนเพื่อการเพื่อเลี้ยงดูเด็กแรกเกิด 400 บาท ลงทะเบียน ณ จุดที่กำหนดต่างๆ กำหนดรับลงทะเบียนระหว่างวันที่ 15 กันยายน 2558 – 31 มีนาคม 2559 ณ ที่ทำการองค์กรปกครองส่วนท้องถิ่น กรุงเทพมหานคร ลงทะเบียน ณ สำนักงานเขต เมืองพัทยา ลงทะเบียน ณ ศาลาว่าการเมืองพัทยาต่างจังหวัด ลงทะเบียน ณ สำนักงานเทศบาล หรือที่ทำการองค์การบริหารส่วนตำบล ทั้งนี้ องค์กรปกครองส่วนท้องถิ่นสามารถอำนวยความสะดวกให้กับหญิงตั้งครรภ์ในการรับลงทะเบียนนอกที่ทำการองค์กรปกครองส่วนท้องถิ่นได้เช่น การออกหน่วยเคลื่อนที่ การลงพื้นที่สำกลุ่มเป้าหมาย เอกสารหลักฐานรับเงินอุดหนุนเพื่อการเพื่อเลี้ยงดูเด็กแรกเกิด 400 บาทประกอบการลงทะเบียนมีดังนี้

1. แบบลงทะเบียนเพื่อขอรับสิทธิ์ฯ (แบบ ดร.01)

2. แบบรับรองสถานะของครัวเรือน (แบบ ดร.02) ที่ได้รับการรับรองแล้ว

3. สำเนาบัตรประจำตัวประชาชนของหญิงตั้งครรภ์หรือบัตรอื่นที่ออกโดยหน่วยงานของรัฐ

4. สำเนาเอกสารแสดงการฝากครรภ์ หรือ สำเนาสมุดบันทึกสุขภาพแม่และเด็กหน้า 1

5. สำเนาสูติบัตรเด็กแรกเกิด(ยื่นหลังคลอด)

6. สำเนาสมุดบัญชีธนาคารกรุงไทย (กรณีประสงค์รับเงินผ่านบัญชีธนาคาร)

การรับเงินอุดหนุนเพื่อการเพื่อเลี้ยงดูเด็กแรกเกิด 400 บาท

1. รับเงินด้วยตัวเอง ณ กรมกิจการเด็กและเยาวชน (สามารถมอบอำนาจให้ผู้อื่นรับแทนได้)

2. รับเงินด้วยตัวเอง ณ สำนักงานพัฒนาสังคมและความมั่นคงของมนุษย์จังหวัด (สามารถมอบอำนาจให้ผู้อื่นรับแทนได้)

3. รับผ่านบัญชีธนาคารกรุงไทย(สำเนาสมุดบัญชีธนาคารกรุงไทยที่มีหน้าแสดงหมายเลขบัญชีและชื่อผู้รับเงินมายื่น–เข้าบัญชีผู้เลี้ยงดูเด็กได้)

กรณีมอบอำนาจในการรับเงิน ให้นำหนังสือมอบอำนาจและสำเนาบัตรประจำตัวประชาชนของผู้มอบและผู้รับมอบอำนาจมายื่นด้วย

ที่ประชุม - รับทราบ

**๗. เรื่องการดำเนินงานศูนย์พัฒนาศักยภาพผู้สูงอายุ ณ ศาลาอเนกประสงค์ ม. ๓**

นักพัฒนาการชุมชน - เรื่องศูนย์ตรงนี้เป็นอำนาจการดูแลของ อบจ. เพราะเป็นงบของ อบจ. ที่นำมาสร้างศูนย์ พัฒนาศักยภาพผู้สูงอายุ ทางเทศบาลคงทำได้แค่เป็นพี่เลี้ยงให้ค่ะ

นายกเทศมนตรี - ถ้าจะของบสร้างศูนย์พัฒนาคนพิการในตำบลบ้านนาเราจะของบประมาณจากที่ไหนได้บ้างเพื่อประโยชน์ให้กับผู้พิการ

นักพัฒนาชุมชน - ตรงนี้จะลองขอให้ส่วนงบของ พมจ. อีกทีค่ะ ถ้า พมจ. เห็นชอบและมีงบประมาณไว้ก็จะดำเนินการค่ะ

ที่ประชุม - รับทราบ

**๘. ติดตามการดำเนินโครงการเงินอุดหนุนเฉพาะกิจ ปี ๒๕๕๙ ตาม ผลการปฏิบัติการฯ**

นายกเทศมนตรี - ก็มีจำนวน ๔ โครงการที่ได้รับอุดหนุนมา

๑. โครางการซ้อมแซมผิดจราจรแอสฟัสติกคอนกรีต ม.๗

๒. โครงการก่อสร้างศูนย์พัฒนาเด็กเล็กบ้านนา

๓. โครงการก่อสร้างศูนย์พัฒนาเด็กเล็กบ้านลำใน

๔. โครงการก่อสร้างศูนย์พัฒนาเด็กเล็กบ้านนาวง

โครงการนี้กำลังเนินการเป็นไปตามที่กำหนดถือว่าไม่มีการล้าช้า

ที่ประชุม - รับทราบ

๙. การเรียกคืนค่าน้ำมันเชื้อเพลิงรถส่วนกลาง ปี ๒๕๕4 – ๒๕๕5 ตามข้อทักท้วงของ สตง.

หัวหน้าสำนักปลัดฯ -ขณะนี้กองคลังได้ทำหนังสือถึง นายประทีป อ่อนดำ อดีตนายกเทศมนตรีตำบลบ้านนา เพื่อคืนคลังเรียบร้อยตามคำแนะนำของ สตง . ครับ

นายกเทศมนตรี -ก็ให้เป็นไปตามกระบวนการต่อไปครับ

ที่ประชุม - รับทราบ

**10.คิดตามความก้าวหน้าและปัญหาข้อติดขัดการจัดทำแผนที่ภาษี ปี ๒๕๕๙**

นักวิชาการจัดเก็บรายได้ - ตอนนี้แผนที่ภาษีได้ดำเนินการไปถึงการดัดแปลงที่ดินและจะนำแผนที่แม่บทให้แล้วเสร็จ และได้ไปขอสำเนาโฉนดที่ดินเพื่อจะนำมาใช้ในการลงพื้นที่ภาคสนามและจะขอถ่ายสำเนา น.ส.๓ ต่อไป

ปัญหาในเรื่องของการขอข้อมูลจากที่ดินจะล้าช้าไปบ้างเนื่องจากต้องให้เขาหาข้อมูลให้ต้องใช่เวลา

นายกเทศมนตรี -ส่วนเรื่องการลงภาคสนามจะติดต่อเจ้าหน้าที่จากเทศบาลชะรัดมาเป็นพี่เลี้ยงให้ตอนออกพื้นที่จริง

ที่ประชุม - รับทราบ

ระเบียบวาระที่ ๔ เรื่องอื่น ๆ ( ถ้ามี)

-ไม่มี-

**ปิดประชุม เวลา ๑๑.๐๐ น.**

 (ลงชื่อ)....รัตติกาล ชุมชู...............ผู้จดบันทึกรายงานการประชุม

 ( นางสาวรัตติกาล ชุมชู )

 จ้างเหมาบริการ

 (ลงชื่อ)....สมนึก มาสวัสดิ์..........ผู้ตรวจบันทึกรายงานการประชุม

 ( นายสมนึก มาสวัสดิ์ )

 หัวหน้าสำนักปลัดเทศบาล